.” ሃብቶም “መብዛሕቲኡ ሰብ ነቲ ብፌስቡክ ‘ፍለጡልና’ ኢልና ዝጠቃዕናዮ ምስረኣየ ድንገት እዩ ኮይንዎ። መብዛሕቲኡ መርዓን ድግስን ይጽበይ እዩ። መርዓና በዚ መገዲ ከምዝተፈጸመ ምስፈለጡ ግን መብዛሕቲኦም ሕጉሳት ከምዝኾኑ እዮም ርእይቶታት ሂቦምና” ክብል ነቲ ኣብ ማሕበራዊ ሚድያ ዝነበረ ግብረመልሲ ይገልጾ። ሜላት ብወገና ሰባት ሰናይ ትምኒቶም ከምዝገለጹሎም’ያ ትዛረብ። “ዝበጽሓኒ ጽቡቕ ዘይኮነ ርእይቶ የለን” ትብል። ገለ ናይ ቀረባ መሓዙት “ዘይዓደምኩምና ደኣ?” ዝብል ሓውሲ ቅርታ ርእይትኦም ብኣካል ዝገለጹ ግን ኣይተስኣኑን። ገለገሊኦም ድማ “ንኮሮናቫይረስ ተበሊጽኩም ገንዘብኩም ኣድሒንኩም” ዝብል ርእይቶ ከምዝሃብዎ ይዝክር። ብርግጽ’ውን ነዚ ኣጋጣሚ ክጥቀሙሉ ከምዝሓሰቡ’ዮም እቶም መርዑት ዝገልጹ። “ብድግስ ዝተዓጀበ መርዓ እንተንገብር ክሳብ ክንደይ ወጻኢ መውጻእና ዝብል ጉዳይ ጊዜ ሂብና ዝሓሰብናሉ ኣይነበረን። ግምታት’ውን ኣየቐመጥናን” ዝብል ሃብቶም፡ ንሰባት ሓቲቶም ከምዝፈለጥዎ ግን ንቪድዮን ፎቶን ጥራይ ክሳብ 50 ሽሕ ብር ከውጽኡ ምንባሮም ይዛረብ። ብሓፈሻ ከኣ እንተወሓደ ክሳብ 150 ሽሕ ብር ወጻኢ ክገብሩ ከምዝኽእሉ ብሰባት ከምዝተሓበሮም ዝገልጽ ሃብቶም “እቲ ወጻኢ ዝነበረ ገንዘብ ምሉእ ናውቲ ገዛ ገዚእና ኢና። ዝጸንሐና ዕዳ የለን” ኢሉ። ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ፡ ኣብ ቀረባ ግዜ መድሃኒት ይርከብ'ዶ ይኸውን?
